Κανονισμός (ΕΚ) αριθ. 1213/2003 της Επιτροπής

της 7ης Ιουλίου 2003

για την τροποποίηση του παραρτήματος Ι του κανονισμού (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου για τις εισαγωγές και εξαγωγές επικίνδυνων χημικών προϊόντων

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, σχετικά με τις εισαγωγές και εξαγωγές επικίνδυνων χημικών προϊόντων(1), και ιδίως το άρθρο 22 παράγραφος 1,

Εκτιμώντας τα ακόλουθα:

(1) Ο κανονισμός (ΕΚ) αριθ. 304/2003 εφαρμόζει τη σύμβαση του Ρότερνταμ για τη διαδικασία συναίνεσης ύστερα από ενημέρωση (διαδικασία ΣΜΕ) για ορισμένες επικίνδυνες χημικές ουσίες και φυτοφάρμακα στο διεθνές εμπόριο, που υπεγράφη στις 11 Σεπτεμβρίου 1998 και εγκρίθηκε από την Κοινότητα με την απόφαση 2003/106/ΕΚ του Συμβουλίου(2). Έως ότου τεθεί σε ισχύ η εν λόγω σύμβαση, ο κανονισμός (ΕΚ) αριθ. 304/2003 εφαρμόζει επίσης την προσωρινή διαδικασία ΣΜΕ, η οποία έχει θεσπιστεί με ψήφισμα για τις προσωρινές διευθετήσεις που περιέχεται στην τελική πράξη της διπλωματικής διάσκεψης κατά την οποία εγκρίθηκε η σύμβαση.

(2) Το παράρτημα Ι του κανονισμού (ΕΚ) αριθ. 304/2003 απαρτίζεται από τρία μέρη τα οποία αντιστοίχως περιέχουν τον κατάλογο χημικών προϊόντων που υπόκεινται σε διαδικασία γνωστοποίησης εξαγωγής, τον κατάλογο χημικών προϊόντων που χαρακτηρίζονται ως υποκείμενα σε γνωστοποίηση ΣΜΕ και τον κατάλογο χημικών προϊόντων που υπόκεινται στο σύστημα ΣΜΕ σύμφωνα με τη σύμβαση του Ρότερνταμ.

(3) Υπό το φως των πρόσφατων τελικών κανονιστικών μέτρων δυνάμει της κοινοτικής νομοθεσίας για την απαγόρευση ή τον αυστηρό περιορισμό ορισμένων χημικών προϊόντων, πρέπει να προστεθούν ορισμένα χημικά προϊόντα στον κατάλογο των χημικών προϊόντων που περιέχονται στο μέρος 1 και στο μέρος 2 του παραρτήματος Ι του κανονισμού (ΕΚ) αριθ. 304/2003.

(4) Κατά την ένατη συνεδρίασή της από τις 30 Σεπτεμβρίου έως τις 4 Οκτωβρίου 2002, η διακυβερνητική επιτροπή διαπραγματεύσεων για τη σύμβαση αποφάσισε ότι το χημικό προϊόν monocrotophos θα πρέπει και αυτό να υπόκειται στην προσωρινή διαδικασία ΣΜΕ. Κατά συνέπεια, το monocrotophos θα πρέπει να προστεθεί στον κατάλογο των χημικών προϊόντων που περιέχονται στο μέρος 3 του παραρτήματος Ι του κανονισμού (ΕΚ) αριθ. 304/2003 και η υφιστάμενη εγγραφή στο μέρος 1 πρέπει να τροποποιηθεί.

(5) Το παράρτημα Ι του κανονισμού (ΕΚ) αριθ. 304/2003 πρέπει επομένως να τροποποιηθεί αναλόγως.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 29 της οδηγίας 67/548/ΕΟΚ του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 807/2003(4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΚ) αριθ. 304/2003 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουλίου 2003.

Για την Επιτροπή

Margot Wallström

Μέλος της Επιτροπής

(1) ΕΕ L 63 της 6.3.2003, σ. 1.

(2) ΕΕ L 63 της 6.3.2003, σ. 27.

(3) EE 196 της 16.8.1967, σ. 1.

(4) ΕΕ L 122 της 16.5.2003, σ. 36.

ΠΑΡΑΡΤΗΜΑ

Το παράρτημα Ι του κανονισμού (ΕΚ) αριθ. 304/2003 τροποποιείται ως ακολούθως:

1. Το μέρος 1 τροποποιείται ως ακολούθως:

α) Προστίθενται οι ακόλουθες εγγραφές:

">ΘΕΣΗ ΠΙΝΑΚΑ>"

β) Η εγγραφή για το μεθυλο-παραθείο αντικαθίσταται από τα ακόλουθα:

">ΘΕΣΗ ΠΙΝΑΚΑ>"

γ) Η εγγραφή για το monocrotophos αντικαθίσταται από τα ακόλουθα:

">ΘΕΣΗ ΠΙΝΑΚΑ>"

2. Το μέρος 2 τροποποιείται ως ακολούθως:

α) Προστίθενται οι ακόλουθες εγγραφές:

">ΘΕΣΗ ΠΙΝΑΚΑ>"

β) Η εγγραφή για το παραθείο αντικαθίσταται από τα ακόλουθα:

">ΘΕΣΗ ΠΙΝΑΚΑ>"

γ) Η εγγραφή για το tecnazene αντικαθίσταται από τα ακόλουθα:

">ΘΕΣΗ ΠΙΝΑΚΑ>"

3. Στο μέρος 3 προστίθεται η ακόλουθη εγγραφή:

">ΘΕΣΗ ΠΙΝΑΚΑ>"